b'\n_START_ARTICLE_\n\xc4\x8crna ma\xc4\x8dka\n_START_SECTION_\nVra\xc5\xbeeverje, predsodki, prina\xc5\xa1anje sre\xc4\x8de ali nesre\xc4\x8de\n_START_PARAGRAPH_\nTradicionalna verovanja o \xc4\x8drnih ma\xc4\x8dkah se od ene do druge kulture razlikujejo. \xc5\xa0koti verjamejo, da prihod \xc4\x8drne ma\xc4\x8dke k domu prinese blaginjo. V keltski mitologiji vila imenovana\xc2\xa0\xc2\xbb Cat Sith \xc2\xab\xc2\xa0prevzema podobo \xc4\x8drne ma\xc4\x8dke. \xc4\x8crne ma\xc4\x8dke tudi drugod po Britaniji in na Japonskem prina\xc5\xa1ajo sre\xc4\x8do. \xc5\xa0e ve\xc4\x8d, verjame se, da \xc5\xbeenski, ki \xc5\xbeivi s \xc4\x8drno ma\xc4\x8dko, dvori mnogo snubcev. Kakorkoli \xc5\xbee, v zgodovini Zahoda so na \xc4\x8drne ma\xc4\x8dke gledali kot na simbol hudi\xc4\x8devega znamenja, posebno pa suma, da so demoni \xc4\x8darovnic. Zato ve\xc4\x8dji del Evrope smatra \xc4\x8drno ma\xc4\x8dko za simbol nesre\xc4\x8de, \xc5\xa1e posebej kadar ta pre\xc4\x8dka pot s posameznikom, kar nakazuje na znamenje nesre\xc4\x8de in smrti. V Nem\xc4\x8diji nekateri verjamejo, da je slabo znamenje, \xc4\x8de \xc4\x8drna ma\xc4\x8dka pre\xc4\x8dka pot posamezniku z desne proti levi. Obratno, z leve proti desni pa, da prihajajo dobri \xc4\x8dasi. Medtem, ko v Veliki Britaniji pogosto povezujejo pre\xc4\x8dkanje \xc4\x8drne ma\xc4\x8dke \xc4\x8dez cesto kot dober znak oz. znamenje._NEWLINE_V okviru verovanj se je bila \xc4\x8drna ma\xc4\x8dka sposobna preleviti v \xc4\x8dlove\xc5\xa1ko podobo, da bi delovala kot vohun ali kurir \xc4\x8darovnic in demonov. Ko so romarji v 17. stoletju prispeli na Plymounth Rock, so s seboj prinesli tudi vero in vdanost Bibliji, prav tako pa tudi globok sum za karkoli, kar je kazalo na prisotnost Satana. Ker so v \xc4\x8drni ma\xc4\x8dki videli dru\xc5\xbeabnika \xc4\x8darovnic, kot delno demona in delno \xc4\x8darovnika, je bil vsak v dru\xc5\xbebi \xc4\x8drne ma\xc4\x8dke strogo kaznovan ali celo ubit. V \xc4\x8dasu srednjega veka je to prepri\xc4\x8danje pripeljalo do ogromnih pobojev in se\xc5\xbeigov \xc4\x8drnih ma\xc4\x8dk, za kar ni uradnih dokazov ne v Angliji ne drugod po Evropi._NEWLINE_Ponekod pa je bila nadnaravna mo\xc4\x8d \xc4\x8drnih ma\xc4\x8dk, ki so jim jo pripisovali, obravnavana in videna tudi pozitivno, kot na primer: mornarji so \xc5\xbeeleli imeti na ladjah \xc4\x8drno ma\xc4\x8dko, ker bi jim ta na ta na\xc4\x8din prina\xc5\xa1ala sre\xc4\x8do. Velikokrat so imele doma \xc4\x8drno ma\xc4\x8dko tudi \xc5\xbeene ribi\xc4\x8dev, saj so upale, da bodo z njimi vplivale na za\xc5\xa1\xc4\x8dito svojih mo\xc5\xbe na morju. To pozitivno lastnost in priljubljenost so \xc4\x8drne ma\xc4\x8dke dobile po egip\xc4\x8danski boginji Bast oz. Bastet, ma\xc4\x8dji boginji, pri kateri naj bi Egip\xc4\x8dani z gostovanjem \xc4\x8drne ma\xc4\x8dke v svoji hi\xc5\xa1i pridobili korist. Tak pogled na \xc4\x8drne ma\xc4\x8dke si je izposodil tudi angle\xc5\xa1ki monarh Charles I. v zgodnjem 17. stoletju, ki se je ob smrti svojega dragocenega hi\xc5\xa1nega \xc4\x8drnega ma\xc4\x8dka prito\xc5\xbeeval, da je z njim od\xc5\xa1la tudi njegova sre\xc4\x8da. Zvest svoji izjavi je bil \xc5\xbee naslednji dan aretiran in obto\xc5\xbeen veleizdaje._NEWLINE_V 18. stoletju so pirati verjeli, da \xc4\x8drne ma\xc4\x8dke prina\xc5\xa1ajo druga\xc4\x8dno vrsto sre\xc4\x8de, in sicer: nesre\xc4\x8do, \xc4\x8de se \xc4\x8drna ma\xc4\x8dka \xc4\x8dloveku pribli\xc5\xbeuje, in sre\xc4\x8do, \xc4\x8de se od njega oddaljuje. Ravno nasprotno pa velja za Veliko Britanijo, kjer pribli\xc5\xbeevanje pomeni sre\xc4\x8do in oddaljevanje, da sre\xc4\x8do ma\xc4\x8dka odnese s sabo._NEWLINE_\xc4\x8ce \xc4\x8drna ma\xc4\x8dka zaide na ladjo in potem z nje odide, je ladja pri prvem naslednjem potovanju obsojena na potop. V ameri\xc5\xa1kih zaveti\xc5\xa1\xc4\x8dih je bilo ugotovljeno, da je \xc5\xa1tevilo posvojitev \xc4\x8drnih in rjavih ma\xc4\x8dk v primerjavi z drugimi barvami ma\xc4\x8dk manj\xc5\xa1e oz. je splo\xc5\xa1no znano, da se za \xc5\xbeivali \xc4\x8drne barve i\xc5\xa1\xc4\x8de posvojitelje dalj \xc4\x8dasa. Prav tako pa se prekinja ali omejuje posvajanje \xc4\x8drnih ma\xc4\x8dk v obdobju okoli No\xc4\x8di \xc4\x8darovnic , saj se predvideva, da bi le-te kon\xc4\x8dale kot \xc5\xbertve mu\xc4\x8denja ali pa kot \xc2\xbb\xc5\xbeiva dekoracija\xc2\xab\xc2\xa0med prazniki, po njih pa bi ostale zapu\xc5\xa1\xc4\x8dene, kljub temu, da \xc5\xa1e nih\xc4\x8de v zgodovini \xc4\x8dlovekoljubnega dela ni nikoli evidentiral povezave med posvajanjem \xc4\x8drnih ma\xc4\x8dk in ubitimi ali po\xc5\xa1kodovanimi ma\xc4\x8dkami. Forenzi\xc4\x8dni dokazi pri prijavah smrti ma\xc4\x8dk namre\xc4\x8d po ve\xc4\x8dini poka\xc5\xbeejo na naravne plenilce, kot so: kojoti, orli ali ujede. Glede na tretiranje \xc4\x8drne ma\xc4\x8dke danes je 17. avgust razgla\xc5\xa1en za Dan spo\xc5\xa1tovanja \xc4\x8drne ma\xc4\x8dke (Black Cat Appreciation Day)._NEWLINE_V zgodnjih povojih televizije v Zdru\xc5\xbeenih dr\xc5\xbeavah Amerike so mnoge postaje na VHF kanalu 13 pri \xc5\xa1portu uporabljale \xc4\x8drno ma\xc4\x8dko kot maskoto zaradi \xc2\xbbnesre\xc4\x8dne\xc2\xab\xc2\xa0\xc5\xa1tevilke kanala.\n_START_SECTION_\nDan \xc4\x8drnih ma\xc4\x8dk\n_START_PARAGRAPH_\n27. oktober je dobrodelna organizacija pod imenom Za\xc5\xa1\xc4\x8dita ma\xc4\x8dk v Zdru\xc5\xbeenem kraljestvu Velike Britanije in Severne Irske razglasila za Dan \xc4\x8drnih ma\xc4\x8dk z namenom \xc4\x8da\xc5\xa1\xc4\x8denja vrlin \xc4\x8drnih ma\xc4\x8dk in spodbudi ljudi, da bi posvajali ta neza\xc5\xbeelena bitja. Po njihovih ocenah se za \xc4\x8drne ma\xc4\x8dke te\xc5\xbeje najde nov dom kot za katerokoli drugo barvo ma\xc4\x8dk. Iz poro\xc4\x8dila v letu 2014 je bilo razvidno, da je bilo med vsemi zavr\xc5\xbeenimi ma\xc4\x8dkami kar 70% \xc4\x8drnih, in to zaradi "nefotogeni\xc4\x8dnosti", kot mo\xc5\xbenega razloga za zavr\xc5\xbeenost.'